

РЕПУБЛИКА СРБИЈА ОПШТИНА СУРДУЛИЦА

ОПШТИНСКА УПРАВА ОПШТИНЕ СУРДУЛИЦА

**ГОДИШЊИ ПЛАН**

**ИНСПЕКЦИЈСКОГ НАДЗОРА**

**ИНСПЕКЦИЈЕ ЗА САОБРАЋАЈ И ПУТЕВЕ ЗА 2025. ГОДИНУ**

Број:020-84/24-01

У Сурдулици, дана 17.12.2024. године

**С А Д Р Ж А Ј**

* **I. УВОД**
1. ​СПРОВОЂЕЊЕ ИНСПЕКЦИЈСКОГ НАДЗОРА ЗА ПОВЕРЕНЕ ПОСЛОВЕ
2. ​СПРОВОЂЕЊЕ ИНСПЕКЦИЈСКОГ НАДЗОРА ЗА ИЗВОРНЕ ПОСЛОВЕ
	* **II. ПЛАН И ПРОГРАМ ИНСПЕКЦИЈЕ ЗА ДРУМСКИ САОБРАЋАЈ И ПУТЕВЕ**
3. ​ПРИМЕНА ПРОПИСА
4. СМЕРНИЦЕ ПЛАНИРАЊА И СПРОВОЂЕЊА ИНСПЕКЦИЈСКОГ НАДЗОРА
5. ПРИКАЗ АКТИВНОСТИ ПО МЕСЕЦИМА ИНСПЕКЦИЈЕ ЗА ДРУМСКИ САОБРАЋАЈ И ПУТЕВЕ
6. ПРОЦЕНА РИЗИКА У ИНСПЕКЦИЈСКОМ НАДЗОРУ
	* **III. ПРЕДЛОЗИ ЗА УНАПРЕЂЕЊЕ РАДА**
	* **IV. ЗАВРШНА НАПОМЕНА**

**I. УВОД**

Годишњи план инспекцијског надзора садржи општи приказ задатака и послова Инспекције за друмски саобраћај и путеве општинске управе општине Сурдулица у 2024. години, непосредне примене закона и других прописа, као и праћење стања из области саобраћаја на територији општине Сурдулица.

План је донет на основу члана 8. став1. Закона о инспекцијском надзору (,,Сл. гласник РС“, бр. 36/2015, 44/2018-др.закон и 95/2018) који прописује да се на основу утврђеног стања и процене ризика инспекција припрема план инспекцијског надзора. Основ за доношење плана представљa и члан 10. Закона о инспекцијском надзору (“Сл.гласник РС” бр.36/2015 44/2018- др.закон и 95/2018)) по коме је инспекција дужна да сачини Годишњи план инспекцијског надзора који се спроводи кроз оперативне (полугодишње, тромесечне и месечне) планове инспекцијског надзора.

Сврха доношења Плана инспекцијског надзора инспекције за друмски саобраћај и путеве јесте повећање ефективности, транспарентности и јачање поверења грађана у локалну саомоуправу Општине Сурдулица као и:

* непосредну примену закона и других прописа;
* спровођење инспекцијског надзора, и решавања у управним стварима у првом степену;
* праћење стања и предлагање мера за унапређење стања на терену, на територији општине Сурдулица;
* превентивно деловање инспекције као једно од средстава остварења циља

инспекцијског надзора;

Служба за инспекцијске послове општине Сурдулица обавља послове на територији општине Сурдулица са седиштем у Сурдулици у улици Краља Петра I бр.38.

У складу са Годишњим планом инспекцијског надзора који садржи опште и специфичне циљеве које је потребно остварити, задатке (програмске активности) које је потребно спровести како би се ти циљеви остварили, индикаторе резултата, тј. начин на који меримо остварене задатке, односно програмске активности, рокове у којима се задаци односно активности морају обављати, одговорност за спровођење активности односно задатка, врсту активности и друго.

Циљеви Годишњег плана инспекцијског надзора су непосредна примена закона и других прописа тј. планираних мера и активности превентивног деловања инспекције и планираних мера и активности за спречавање обављања делатности и вршења активности не регистрованих субјекта, очекивани обим ванредних инспекцијских надзора у периоду у коме ће се вршити редовни инспекцијски надзор, као и друге елементе од значаја за планирање и вршење инспекцијског надзора.

Годишњи план инспекцијског надзора садржи и податке о специфичним циљевима који се планирају остварити у 2025. години, а који су везани за програмске активности инспекције за друмски саобраћај и путеве, одговорност за реализацију задатака и активности и у ком року их треба реализовати.

Инспекцијски надзор и службене контроле спроводе се употребом метода и техника како је то прописано законским и подзаконским актима који су темељ за поступање инспекције, уз обавезно коришћење контролних листа, а сразмерност у инспекцијском надзору се према томе изражава и остварује кроз примену инспекцијских мера (превентивне, корективне и репресивне мере) које инспекције изричу, односно предузимају.

Инспекција за друмски саобраћај и путеве општинске управе општине Сурдулица, обавља надзор над применом прописа у оквиру послова поверених законом, као и надзор у оквиру изворних послова применом општинских одлука донетих на основу закона и других прописа у области саобраћаја.

1. ​СПРОВОЂЕЊЕ ИНСПЕКЦИЈСКОГ НАДЗОРА ЗА ПОВЕРЕНЕ ПОСЛОВЕ

Инспектор за друмски саобраћај и путеве врши надзор над законом повереним пословима и то :

* + обављање локалног превоза путника: ванлинијски превоз, посебан линијски превоз, превоз за сопствене потребе и такси превоз, дефинисано одредбама члана 155. став 1. Закона о превозу путника у друмском саобраћају (''Службени гласник РС'' бр. 68/2015,41/2018,44/2018-др.закон, 83/2018 и 31/2019);
	+ обављање превоза терета у друмском саобраћају, осим превоза терета у међународном друмском саобраћају који се обавља на територији општине, односно града, односно Града Београда, дефинисано одредбама члана 52. став 1. Закона о превозу терета у друмском саобраћају (''Службени гласник РС'' бр. 68/2015 и 41/2018).
1. ​СПРОВОЂЕЊЕ ИНСПЕКЦИЈСКОГ НАДЗОРА ЗА ИЗВОРНЕ ПОСЛОВЕ

Инспектор за друмски саобраћај и путеве врши надзор над обављањем јавног градског и приградског превоза путника као комуналне делатности, утврђује услове испуњености услова возила за обављање такси превоза, врши контролу такси превоза, проверава стање општинских путева, улица и некатегорисаних путева њихових делова и путних објекта, контролише хоризонталну и вертикалну саобраћајну сигнализацију, врши контролу изграђености и опремљености аутобуских стајалишта, проверава услове одвијања саобраћаја на ошпштинским путевима, улицама и некатегорисаним путевима, проверава да ли се правилно и редовно спроводе мере заштите општинских путева, улица и некатегорисаних путева, проверава радове на изградњи, реконструкцији и одржавању општинских путева, улица и некатегорисаних путева, његових делова и путних објекта, врши контролу заузећа општинских путева, улица и некатегорисаних путева, контролише раскопавање и довођење у технички исправно стање јавних саобраћајних површина, контролише увођење привремене измене режима саобраћаја и друге послове надзора у друмском саобраћју.

Инспектор за друмски саобраћај и путеве у управном поступку сачињава службене белешке и записнике, доноси решења, поднoси пријаве за привредни преступ, подоси захтев за покретање прекршајног поступка, издаје прекршајни налог, врши пријем странака и даје потребна обавештења у вези са остваривањем њихових права и обавеза. Инспектор за друмски саобраћај и путеве свкодневно спроводи редован–планиран инспекциски надзор.

Ванредан инспекцијски надзор врши због предузимања хитних интервенција ради спречавања или отклањања непосредне опасности, по пријавама грађана, по пријавама путем телефона и електронским путем и ванредни утврђујући ради провере испуњености услова возила за обављање такси превоза.

Допунски инспекцијски надзор врши по службеној дужности и поводом захтева надзираног субјекта.

Контролни инспекцијски надзор врши ради утврђивања извршених мера које су предложене или наложене надзираном субјекту у оквиру редовног или ванредног надзора.

Канцеларијски инспекцијски надзор врши у службеним просторијама инспекције, увидом у акте, податке и документацију надзираног субјекта. У вршењу инспекцијског надзора саобраћајна инспекција сарађује са другим надлежним инспекцијама, правосудним органима, тужилаштвом, саобраћајном полицијом. Саобраћајна инспекција редовно прати промене законских прописа и одлука општине Сурдулица, израђује извештаје о раду, правовремено информише јавност објављивањем важећих прописа, планова инспекцијског надзора и контролних листа на сајту Општине Сурдулица, пружа стручне и саветодавне подршке надзираном субјекту или лицу које остварује одређена права.

Такође спроводи превентивни инспекцијски надзор којим утиче на смањење ризика односно штетних последица и вероватноће њеховог настанка.

Расподела расположивих дана за вршење инспекцијских надзора и службених контрола у 2025. години. Послове инспектора за друмски саобраћај и путеве општинске управе општине Сурдулица обавља један извршиоц са високом стручном спремом, положеним државним испитом и положеним испитом за инспектора.

|  |
| --- |
| Расподела расположивих дана за спровођење инспекцијских надзора и службених контрола Инспекције за друмски саобраћај и путеве у 2022. године |
| Укупан број дана у години | 365 |
| Дани викенда | 104 |
| Годишњи одмори | 33 |
| Дани празника | 9 |
| УКУПАН БРОЈ РАДНИХ ДАНА | 252 |
| Редовни инспекцијски надзори | 26 |
| Ванредни инспекцијски надзори | 56 |
| Саветодавне посете | 18 |
| Административни послови | 76 |
| Едукације | 37 |
| Састанци | 40 |

1. **ПЛАН И ПРОГРАМ ИНСПЕКЦИЈЕ ЗА ДРУМСКИ САОБРАЋАЈ И ПУТЕВЕ**
	1. ​ПРИМЕНА ПРОПИСА

**Табела 1.**

|  |
| --- |
| **Програмска активност:** Инспекцијски надзор над применама одредаба из области саобраћаја |
| Назив | Инспекција за друмски саобраћај и путеве |
| Програм(коме припада) | Одељење за урбанизам, стамбено-комуналне,грађевинске и имовинско-правне послове, Инспекција за друмски саобраћај и путеве |
| Функција | 344, 347 |
| Правни основ | 1. Закон о превозу путника у друмском саобраћају (“Сл.гл.РС” бр.68/15, 41/18, 44/18- др.закон, 83/18 и 31/19);
2. Закон о превозу терета у друмском саобраћају (“Сл.гл.РС” бр.68/15 и 41/2018);
3. Закон о путевима (“Сл.гл. РС” бр. 41/18 и 95/18- др. закон );
4. Закон о инспекцијском надзору (“Сл.гл. РС” бр.36/15, 44/2018- др.закон и 95/2018);
5. Закон о безбедности саобраћаја на путевима (“Сл.гл.РС” бр 41/09, 53/10, 101/11, 32/13 - одлука УС, 55/14, 96/15-др. закон, 9/16 - одлука УС и 24/1841/2018, 41/2018 – др.закон, 87/2018 и 23/2019);
6. Закон о прекршајима (“Сл.гл.РС“, бр. 65/13, 13/16,98/16 Одлука УС,91/19, и 112/22);
7. Закон о општем управном поступку (“Сл.гл.РС“, бр. 18/16 и 95/18 – аутентично тумачење);
8. Одлука о такси превозу путника и лимо сервису на територији општине Сурдулица (“Сл. гл.Града Врања” бр.17/19);
9. Одлука о јавним и некатегорисаним путевима на територији општине Сурдулица (“Сл.гл. Града Врања” 22/22);
10. Одлука о техничком регулисању саобраћаја у насељеном месту Сурдулица (“Сл.гл. Града Врања” 55/17 );
11. Одлука о критеријумима за категоризацију општинских путева и улица на територији општине Сурдулица (“Сл. гл. Града Врања” 19/15);
12. Одлука о одрађивању стајалишта за линијски превоз путника на територији општине Сурдулица (“Сл. гл. Града Врања” 19/17);
13. Одлука о поверавању линијског превоза у градском и приградском саобраћају на

територији општине сурдулица - Сл. гл. Пчињског округа 4/96 и 2/08 |

|  |  |
| --- | --- |
| Одговорно лице | Инспектор за друмски саобраћај и путеве |
| Опис | Надзор:* обављање градског и приградског превоза путника у локалном превозу, и то: линијски, посебан линијски, ванлинијски и такси превоз путника, јавни превоз терета, превоз за сопствене потребе лица и ствари;
* заустављање и паркирање возила;
* одржавање и коришћење паркиралишта;
* уређење и одржавање аутобуских и такси стајалишта;
* стање јавног пута, његовог дела и путног објекта;
* техничку и другу документацију везану за изградњу, реконструкцију и одржавање јавног пута;
* хоризонталну и вертикалну саобраћајну сигнализацију;

услове одвијања саобраћаја на јавном путу, спровођење редовних и правилних мера - - заштите јавног пута;* радове на изградњи, реконструкцији и одржавању јавног пута, његовог дела и путног објекта;
* раскопавање и довођење у технички исправно стање јавних саобраћајних површина;
* увођење привременог режима саобраћаја и друге послове надзора у друмском саобраћају.
* предузимање мера за обезбеђење пута и по потреби предложити органу надлежном за техничко регулисање саобраћаја забрану саобраћаја или саобраћаја за одређене врсте возила на путу, његовом делу или путном објекту.
 |
| Циљ | Законитост и безбедност пословања и поступања надзираних субјеката у области примене прописа уређених Законом и Одлукама општине Сурдулица из областисаобраћаја. |

* 1. ​СМЕРНИЦЕ ПЛАНИРАЊА И СПРОВОЂЕЊА ИНСПЕКЦИЈСКОГ НАДЗОРА

Контрола превоза путника и терета, односно контрола превозника и лица која обављају превоз - превоз терета обавља се као јавни превоз терета и превоз терета за сопствене потребе. Превоз путника обавља се као јавни превоз путника и превоз лица за сопствене потребе, где се јавни превоз путника обавља као домаћи и међународни. Домаћи јавни превоз путника обавља се као линијски превоз (градски и приградски), ванлинијски превоз, посебан линијски превоз и такси превоз. Контрола напред наведених врста превоза вршиће се на терену, односно на свим јавним и некатегорисаним путевима, уз асистенцију саобраћајне полиције, заустављањем возила или на терминалима где су већ заустављена возила, као и у седиштима привредних субјеката. Предмет ових контрола ће бити субјекти који су регистровани за обављање јавног превоза путника и терета, субјекти који су регистровани за превоз за сопствене потребе и нерегистровани субјекти.

Контрола такси превоза путника вршиће се на терену, односно на јавним путевима и улицама на територији општине Сурдулица уз асистенцију саобраћајне полиције, заустављањем возила, као и у седиштима привредних субјеката. Контрола ће обухватати проверу регистрације такси радње, проверу поседовања решења о одобрењу обављања такси превоза на територији општине Сурдулица, поседовање такси дозвола и важења истих, лекарског уверења, годишње потврде о прегледу возила, опреме коју возило мора поседовати, контроле овере (баждарења) таксиметра и провера тарифе и укључења таксиметра.

Контрола свих изграђених путева и улица на територији општине Сурдулица (осим државних путева) у складу са Законом о путевима („Сл. гласник РС“, бр. 41/2018 и 95/2018 – др. закон) и Одлуком о јавним и некатегорисаним путевима на територији општине Сурдулица (“Сл.гл. Града Врања” 22/22) обухватаће забрану извршења радова на путевима који се изводе противно прописима, налагање отклањања недостатака на путевима који угрожавају безбедност саобраћаја, налагање уклањања објеката, материјала, ограда, дрвећа и растиња изграђених, остављених или подигнутих противно закону и одлуци, налагање предузимања мера за обезбеђење путева и по потреби забрана саобраћаја уколико је угрожена безбедност саобраћаја, контролу зимског одржавања путева, контролу стања и оштећења коловоза, саобраћајне сигнализације као и друге мере и радње на које је инспектор овлашћен прописима.

Приликом инспекцијског надзора и службених контрола, инспектор за друмски саобраћај и путеве дужан је да се придржава релевантних процедура уз обавезно коришћење контролних листа. Редовне контроле ће се вршити у радно време током целе године, док ће ванредне контроле у назначеним периодима бити вршене како у радном времену тако и ван радног времена, у поподневним односно вечерњим часовима и викендом.

* 1. ПРИКАЗ АКТИВНОСТИ ПО МЕСЕЦИМА ИНСПЕКЦИЈЕ ЗА ДРУМСКИ САОБРАЋАЈ И ПУТЕВЕ

**Табела 2.**

|  |  |
| --- | --- |
| **АКТИВНОСТИ** | **МЕСЕЦИ** |
|  | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| Редовне контроле јавног превоза путника | Х | Х | Х | Х | Х | Х | Х | Х | Х | Х | Х | Х |
| Ванредне контроле јавног превоза путника | Х | Х | Х | Х | Х | Х | Х | Х | Х | Х | Х | Х |
| Редовне контроле јавног превоза терета |  |  |  |  | Х | Х | Х | Х | Х |  |  |  |
| Ванредне контроле јавног превоза терета |  |  |  | Х | Х | Х |  | Х | Х | Х |  |  |
| Редовне контроле такси превоза |  | Х | Х | Х | Х | Х |  |  | Х | Х | Х | Х |
| Ванредне контроле такси превоза | Х | Х | Х | Х | Х | Х | Х | Х | Х | Х | Х | Х |
| Ванредне контроле јавног превоза путникаи робе по пријавама странака | Х | Х | Х | Х | Х | Х | Х | Х | Х | Х | Х | Х |
| Редовне контроле путева, путне опреме ипутних објеката | Х | Х | Х | Х | Х | Х | Х | Х | Х | Х | Х | Х |
| Ванрадне контроле путева, путне опреме ипутних објеката по пријавама странака | Х | Х | Х | Х | Х | Х | Х | Х | Х | Х | Х | Х |
| Ванредна контрола зимског одржавања путева и улица | Х | Х | Х |  |  |  |  |  |  |  | Х | Х |
| Редовна контрола зимског одржавања путева и улица | Х | Х | Х |  |  |  |  |  |  |  | Х | Х |
| Ванредна контрола стања коловоза (оштећења коловоза) | Х | Х | Х | Х | Х | Х | Х | Х | Х | Х | Х | Х |
| Редовна контрола стања коловоза (оштећења коловоза) |  |  |  |  | Х | Х | Х | Х | Х | Х |  |  |
| Сарадња са јавним предузећима идржавним институцијама | Х | Х | Х | Х | Х | Х | Х | Х | Х | Х | Х | Х |
| Обављање послова по налогу надређених | Х | Х | Х | Х | Х | Х | Х | Х | Х | Х | Х | Х |
| Ажурирање и архивирање предмета | Х | Х | Х | Х | Х | Х | Х | Х | Х | Х | Х | Х |

* 1. ​ПРОЦЕНА РИЗИКА У ИНСПЕКЦИЈСКОМ НАДЗОРУ

Важан део планирања и вршења инспекцијског надзора чини процена ризика. Зависно од процењеног степена ризика се утврђује и динамика и учесталост редовног и ванредног инспекцијског надзора. Ради делотворнијег инспекцијског надзора, а тиме и сузбијања делатности нерегистрованих субјеката, усклађују се планови инспекцијског надзора, предлажу заједничке мере и рангирају надзирани субјекти према ризичности, зависно од тежине могуће штетне последице и вероватноће њеног настанка.

Процена ризика у Годишњем плану инспекцијског надзора за 2025. годину инспекције за друмски саобраћај и путеве, вршена је на основу инспекцијског надзора у наведеним областима односно на основу анализе стања у досадашњем дугогодишњем вршењу инспекцијског надзора као и на основу информација и добијених података од других инспекција, других овлашћених органа и организација обрађене у контролним листама.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | Критичан ризик |
|  |  |  |  |  |  |  |  | Висок ризик |
|  |  |  |  |  |  | Средњи ризик |
|  |  |  |  |  |  |  |  | Низак ризик |
|  |  | 3.1 | 3.1 | 3.2 | 3.4 |  |  | Незнатан ризик |
| 1 | 2 | 3 | 4 | 5 |  |

**ЛЕГЕНДА :**

|  |  |
| --- | --- |
| 1 | 1. Превоз за сопствене потребе лица и ствари |
| 2 | 2. Јавни превоз терета |
| 3 | * 1. Линијски превоз путника
	2. Ванлиниски превоз путника
	3. Посебан линијски превоз путника
	4. Такси превоз путника
 |
| 4 | 4. Путеви и саобраћјна сигнализација |
| 5 | 5. Нелегални превоз путника |

1. **ПРЕДЛОЗИ ЗА УНАПРЕЂЕЊЕ РАДА**
	1. Едукација и усавршавање инспектора кроз семинаре и друге видове стручног усавршавања ради ефикаснијег рада на терену усклађивања инспекцијског надзора и примене нових решења у складу са Законом о инспекцијском надзору.
	2. Сарадња инспектора са саобраћајном полицијом ПС Сурдилица и другим општинским органима (због повећаног броја нелегалних возила у јавном превозу и великих проблема при вршењу инспекцијског надзора у контроли истог, а у циљу личне безбедности инспектора, неопходно је обезбедити стално присуство полицијских службеника)
	3. Прецизније планирање дневних и месечних активности инспектора за друмски саораћај и путеве.
	4. Праћење прописа и усклађивање Одлука и других Општинских аката са одговарајућом законском регулативом.
2. **ЗАВРШНА НАПОМЕНА**

Годишњи план инспекцијског надзора за 2025. годину ће се редовно ажурирати, анализирати и контролисати у складу са потребама инспекције.

 ИНСПЕКТОР ЗА

 ДРУМСКИ САОБРАЋАЈ И ПУТЕВЕ

Габриела Николов, спец.струк.инж.саобр.